รัฐบาลไทย-ข่าวทำเนียบรัฐบาล-ชาดา ไทยเศรษฐ์ รมช.มท. มอบนโยบายสำคัญให้แก่ผู้บริหาร ข้าราชการ กำนัน ผู้ใหญ่บ้าน มอบนโยบายกลุ่มจังหวัดภาคกลางตอนบน มุ่งขับเคลื่อน 10 นโยบาย เน้นย้ำ ขจัดยาเสพติดเป็นวาระแห่งชาติ
วันอาทิตย์ที่ 12 พฤศจิกายน 2566
12/11/2566
ชาดา ไทยเศรษฐ์ รมช.มท. มอบนโยบายสําคัญให้แก่ผู้บริหาร ข้าราชการ กํานัน ผู้ใหญ่บ้าน มอบนโยบายกลุ่มจังหวัดภาคกลางตอนบน มุ่งขับเคลื่อน 10 นโยบาย เน้นย้ํา ขจัดยาเสพติดเป็นวาระแห่งชาติ
นายชาดา ไทยเศรษฐ์ รัฐมนตรีช่วยว่าการกระทรวงมหาดไทย มอบนโยบายสําคัญให้แก่ผู้บริหาร ข้าราชการ กํานัน ผู้ใหญ่บ้าน มอบนโยบายกลุ่มจังหวัดภาคกลางตอนบน มุ่งขับเคลื่อน 10 นโยบาย เน้นย้ํา ขจัดยาเสพติดเป็นวาระแห่งชาติ
เมื่อวันศุกร์ที่ 10 พฤศจิกายน 2566 เวลา 14.00 น. ณ ห้องประชุมเดอะฮอลล์ ชั้น 2 ศูนย์การค้าอยุธยาซิตี้ พาร์ค อําเภอพระนครศรีอยุธยา จังหวัดพระนครศรีอยุธยา นายชาดา ไทยเศรษฐ์ รัฐมนตรีช่วยว่าการกระทรวงมหาดไทย เป็นประธานโครงการประชุมมอบนโยบายสําคัญของรัฐบาลและกระทรวงมหาดไทยในส่วนภูมิภาค กลุ่มจังหวัดภาคกลางตอนบน ประกอบด้วย พระนครศรีอยุธยา สระบุรี ลพบุรี อ่างทอง สิงห์บุรี และจังหวัดชัยนาท โดยมี นายอรรษิษฐ์ สัมพันธรัตน์ อธิบดีกรมการปกครอง กล่าวรายงานวัตถุประสงค์การดําเนินโครงการฯ และนายนิวัฒน์ รุ่งสาคร ผู้ว่าราชการจังหวัดพระนครศรีอยุธยา กล่าวต้อนรับคณะผู้บริหารกระทรวงมหาดไทย พร้อมด้วยนายอําเภอ ผู้กํากับการสถานีตํารวจ ผู้แทนเอกชน ผู้บริหารองค์กรปกครองส่วนท้องถิ่น กํานันผู้ใหญ่บ้าน ให้การต้อนรับและร่วมประชุม
รัฐมนตรีช่วยว่าการกระทรวงมหาดไทย ได้ประชุมหารือวงเล็กกับหัวหน้าส่วนราชการของแต่ละจังหวัด พร้อมกําชับเรื่องของการป้องกัน และปราบปรามปัญหายาเสพติด ก่อนจะพบข้าราชการสังกัดกระทรวงมหาดไทยทั้งหมด โดยระบุว่า ปัญหายาเสพติด เราต้องให้ความสําคัญเป็นวาระแห่งชาติ ปัจจุบันปัญหานี้มีความรุนแรงมาก เวลานี้ไม่ใช่หน้าที่ของใครคนใดคนหนึ่ง แต่เป็นหน้าที่ของคนไทยทุกคน ที่ต้องช่วย บูรณาการร่วมกันกับทุกภาคส่วนแก้ไขปัญหา
รัฐมนตรีช่วยว่าการกระทรวงมหาดไทย กล่าวว่า "ผู้ใหญ่บ้าน กํานัน ต้องให้ความสําคัญกับเด็กวัยรุ่น โดยเฉพาะในยุคโซเชียล ที่อาจได้รับข้อมูลที่ผิด หรือยังไม่ได้รับการกลั่นกรอง เราต้องคอยสอดส่องดูแล อย่ามองว่าเด็กเหล่านี้เกเร ควรดึงให้เด็กกลุ่มนี้มาช่วยงาน ให้เขามีกิจกรรม ส่งเสริมทําให้เขารู้สึกภาคภูมิใจในตัวเอง ที่ได้ทําตัวเป็นประโยชน์กับสังคม" และ “มหาดไทย ถือเป็นเส้นเลือดใหญ่ของประเทศ ถ้าเส้นเลือดดี ร่างกายก็จะดีตาม ใช้การได้ดีเพื่อแก้ไขปัญหาให้กับประชาชน ดังนั้นกํานัน ผู้ใหญ่บ้าน ส่วนท้องถิ่น ควรช่วยกัน ทํางานส่งเสริมซึ่งกันและกัน"
ทั้งนี้ กระทรวงมหาดไทยถือเป็นหน่วยงานที่ปฏิบัติงานใกล้ชิด และส่งผลต่อประชาชนโดยตรง การนํานโยบายสําคัญสู่ภารกิจ "บําบัดทุกข์ บํารุงสุข" เป็นเรื่องสําคัญ จึงขอให้ท่านได้ร่วมกันขับเคลื่อน ทั้งภารกิจตามนโยบายของรัฐบาล (Agenda) ภารกิจตามอํานาจหน้าที่ (Function) และภารกิจเชิงพื้นที่ (Area) รวมทั้งขับเคลื่อนงานในฐานะผู้บัญชาการพื้นที่แทนรัฐบาล (Area Manager) ด้วย โดยรัฐมนตรีว่าการกระทรวงมหาดไทย มีนโยบายสําคัญ 10 ประเด็น คือ
1. การพัฒนาคุณภาพชีวิตและสร้างรายได้ โดยการน้อมนําแนวพระราชดําริมาประยุกต์ใช้ น้อมนําแนวพระราชดําริไปประยุกต์ใช้ในการทํางานเพื่อบําบัดทุกข์ บํารุงสุขให้กับประชาชนมีความอุดมสมบูรณ์พูนสุข
2. น้ําดื่มสะอาดฟรี ลดค่าใช้จ่ายให้ประชาชน โดยการติดตั้งเครื่องกรองน้ําในชุมชมให้บริการน้ําดื่มสะอาดแก่ประชาชน สําหรับในพื้นที่ที่ไม่มีแหล่งน้ํา ให้ใช้รถบรรทุกน้ําติดตั้งเครื่องกรองน้ํา ให้บริการประชาชนฟรีพร้อมติดตั้งเครื่องกรองน้ําให้ให้บริการประชาชนฟรี ในระยะยาวการประปาต้องพัฒนา ปรับปรุงให้ประชาชน เชื่อมั่นน้ําประปาดื่มได้ฟรี
3. การลดค่าใช้จ่ายพลังงานไฟฟ้าและน้ํามันของทุกส่วนราชการ โดยให้จัดทําแผนปฏิบัติการด้านความเป็นกลางทางคาร์บอน (Carbon Neutrality Road Map) และส่งเสริมการติดตั้ง Solar Cell/Solar Rooftop ในสถานที่ราชการและองค์กรปกครองส่วนท้องถิ่นและไฟฟ้าส่งสว่างสาธารณะ เพื่อลดค่าใช้จ่ายด้านพลังงานไฟฟ้าจากเดิมไม่น้อยกว่า 30% และให้ลดค่าใช้จ่ายน้ํามันจัดหารถพลังงานสะอาด
4. พลังงานสะอาด มุ่งเน้นการใช้พลังงานสะอาด สนับสนุนการติดตั้ง Solar Cell ในที่อยู่อาศัย และส่งเสริมให้ครัวเรือน ชุมชนสร้างรายได้จากพลังงานสะอาด
5. การจัดระเบียบสังคมปราบปรามผู้มีอิทธิพล ให้ส่วนราชการบูรณการจัดระเบียบสังคมเพื่อสร้างสังคมให้สงบสุข บ้านเมืองเป็นระเบียบเรียบร้อย ปลอดอบายมุข ประชาชน มีความมั่นคงปลอดภัย กําหนดมาตรการเฝ้าระวัง ป้องกันและปราบปรามผู้มีอิทธิพลให้ชัดเจนและเห็นเป็นรูปธรรม
6. การบริการประชาชนแบบ One Stop Service การมุ่งหน้าสู่ระบบรัฐบาลดิจิทัล โดยพัฒนาแพลตฟอร์มหรือระบบอิเล็กทรอนิกส์ (e-Service) นําระบบดิจิทัลมาใช้ในการปฏิบัติราชการ การทําธุรกรรม และเพิ่มประสิทธิภาพในงานบริการ
7. การอํานวยความสะดวกและดูแลความปลอดภัยนักท่องเที่ยว ส่งเสริมให้จังหวัดและองค์กรปกครองส่วนท้องถิ่นวางแผนการพัฒนาแหล่งท่องเที่ยว พัฒนาระบบสาธารณูปโภคและสาธารณณูปการ และสิ่งอํานวยความสะดวกต่างๆสําหรับนักท่องเที่ยว อีกทั้งใช้ประโยชน์จากสื่อออนไลน์สมัยใหม่สําหรับเผยแพร่ประชาสัมพันธ์แหล่งท่องเที่ยว และเตรียมความพร้อมดูแลความปลอดภัยให้แก่นักท่องเที่ยวด้วยระบบ AI อัจฉริยะ
8. การส่งเสริมเศรษฐกิจฐานราก การผลิต การตลาด และการจําหน่าย “มุ่งเน้นการลดรายจ่าย สร้างรายได้ ลดความเหลื่อมล้ํา” เพื่อพัฒนาคุณภาพชีวิตให้กับประชาชน ทั้งในระดับครัวเรือนและชุมชน โดยกําหนดมาตรการเพื่อลดรายจ่ายในครัวเรือน เช่น การน้อมนําหลักปรัชญา เศรษฐกิจพอเพียงมาใช้ในการดําเนินชีวิต การใช้ประโยชน์จากทุนชุมชน การพักหนี้กองทุนพัฒนาบทบาทสตรี พร้อมทั้งกําหนดมาตรการ และแนวทางเพื่อเพิ่มรายได้
9. การแก้ไขปัญหายาเสพติด ให้เสริมสร้างความเข้มแข็งหมู่บ้าน/ชุมชนสีขาวปลอดยาเสพติด การทํางานเชิงรุกและเชิงรบเพื่อป้องกันยาเสพติด อีกทั้งผู้เสพยาเสพติดเข้ารับการบําบัดรักษาและได้รับการฟื้นฟูสภาพทางสังคมคืนคนดีสู่สังคม โดยให้มอง “ผู้เสพ” คือ “ผู้ป่วย”
10. สนับสนุนการพัฒนาระบบสาธารณสุขปฐมภูมิและเตรียมความพร้อมท้องถิ่นรองรับสังคมผู้สูงอายุ โดยเพิ่มประสิทธิภาพระบบสาธารณสุขขั้นปฐมภูมิและการสร้างเสริมสถขภาพเชิงป้องกัน การถ่ายโอนโรงพยาบาลส่งเสริมสุขภาพตําบล (รพ.สต.) ให้กับองค์กรปกครองส่วนท้องถิ่น รวมทั้งเตรียมความพร้อมท้องถิ่นรองรับสังคมผู้สูงอายุ และการจัดตั้งสถานชีวภิบาลประจําท้องถิ่น
รัฐมนตรีช่วยว่าการกระทรวงมหาดไทย กล่าวว่า "ท่านนายกรัฐมนตรี และท่านรัฐมนตรีกระทรวงมหาดไทย ได้เน้นย้ํา ปัญหายาเสพติดถือเป็นวาระแห่งชาติ มันไม่ใช่หน้าที่ของเจ้าหน้าที่เพียงอย่างเดียว แต่เป็นหน้าที่ของคนไทยทุกคนต้องช่วยกัน"
กลุ่มงานประชาสัมพันธ์ สํานักงานเลขานุการกรม กรมการปกครอง